Document ID: /fineweb-2-swissfilter-quality_10-filterrobots/filtered/02821.jsonl.gz/17

Potrebno:
4 oblatne
25 dag margarina
30 dag šećera
50 dag keksa pettit beure
10 dag čokolade za kuhanje
2 dl vode
2 žlice kakoa
1 rum vanilin šećer + 1 obični vanilin šećer
Priprema:
Polovicu keksa samljeti, a polovicu zdrobiti valjkom za tijesto nakon što ih stavite u vrećicu.
Vodu, šećer i vanilin šećer zavrijeti, smanjiti vatru pa dodati margarin nasjeckan na ploškice i čokoladu natrganu na komadiće. Miješati dok se sve ne otopi i ne sjedini.
Dodati kekse i kakao i dobro promiješati. Ako je masa pretekuća (mada ne bi trebala biti s ovim sastojcima), ostavit po strani i sačekati 15-tak minuta da keksi malo upiju ‘tekućinu’.
Oblatne premazivati s one strane na kojoj su veće rupice a poklapati s onom stranom koja je glađa, dok se ne potroše svi sastojci.
Površinu pritiskati rukama kako bi se oblatne spojile. Omotati alufolijom, opteretiti nečim površinu oblatni i dobro rashladiti.
Rezati na prutiće ili rombove po želji. Ove su oblatne prilično zasitne i slatke pa ih pokušajte izrezati na što manje komade jer ih je, kada su komadi manji, slađe jesti! Dobro, neće ih biti baš 1001 ali ove su oblatne tako fine da ćete poželjeti da ih je 1000!
Izvor: recipeci.com